Stanovisko Komisie podľa článku 251 ods. 2 tretieho pododseku písm. c) Zmluvy o ES k pozmeňujúcim a doplňujúcim návrhom Európskeho parlamentu k spoločnej pozícii Rady, pokiaľ ide o návrh smernice Európskeho Parlamentu a Rady o zmluvách o spotrebiteľskom úvere, ktorou sa mení a dopĺňa návrh Komisie podľa článku 250 ods. 2 Zmluvy o ES ktorým sa mení a dopĺňa návrh Komisie podľa článku 250, odsek 2 Zmluvy o ES) /* KOM/2008/0117 v konečnom znení - COD 2002/0222 */





[pic] | KOMISIA EURÓPSKYCH SPOLOČENSTIEV | Brusel, 25.2.2008 KOM(2008) 117 v konečnom znení 2002/0222 (COD) STANOVISKO KOMISIE podľa článku 251 ods. 2 tretieho pododseku písm. c) Zmluvy o ES k pozmeňujúcim a doplňujúcim návrhom Európskeho parlamentu k spoločnej pozícii Rady, pokiaľ ide o návrh smernice Európskeho parlamentu a Rady o zmluvách o spotrebiteľskom úvere, ktorou sa mení a dopĺňa návrh Komisie podľa článku 250 ods. 2 Zmluvy o ES KTORÝM SA MENÍ A DOPĹŇA NÁVRH KOMISIE podľa článku 250, odsek 2 Zmluvy o ES) 2002/0222 (COD) STANOVISKO KOMISIE podľa článku 251 ods. 2 tretieho pododseku písm. c) Zmluvy o ES k pozmeňujúcim a doplňujúcim návrhom Európskeho parlamentu k spoločnej pozícii Rady, pokiaľ ide o návrh smernice Európskeho parlamentu a Rady o zmluvách o spotrebiteľskom úvere, ktorou sa mení a dopĺňa návrh Komisie podľa článku 250 ods. 2 Zmluvy o ES 1. VÝCHODISKOVÁ SITUÁCIA Dátum odoslania návrhu EP a Rade (dokument KOM(2002) 443 v konečnom znení – 2002/0222 (COD) | 12. septembra 2002 | Dátum stanoviska Európskeho parlamentu (prvé čítanie) | 20. apríla 2004 | Dátum odoslania prvého pozmeňujúceho a doplňujúceho návrhu | 29. októbra 2004 | Dátum odoslania druhého pozmeňujúceho a doplňujúceho návrhu | 7. októbra 2005 | Dátum politickej dohody v Rade: | 21. mája 2007 | Dátum prijatia spoločnej pozície | 14. septembra 2007 (kvalifikovaná väčšina) | Dátum stanoviska Európskeho hospodárskeho a sociálneho výboru | 17. júla 2003 | Dátum stanoviska Európskeho parlamentu (druhé čítanie) | 16. januára 2008 | 2. CIEĽ NÁVRHU KOMISIE Návrh novej smernice o spotrebiteľskom úvere má dva ciele: zabezpečiť vysoký stupeň ochrany spotrebiteľa a vytvoriť podmienky pre skutočný vnútorný trh so spotrebiteľskými úvermi. Smernica z roku 1987 sa zakladala na minimálnej harmonizácii. Takmer všetky členské štáty v rôznej miere prekročili rámec týchto noriem, čo bránilo vytvoreniu jednotného trhu. Cieľom úplnej harmonizácie najmä piatich základných modulov smernice (predbežné informácie o zmluve a informácie uvedené v zmluve, ročná percentuálna miera nákladov (APR), právo na odstúpenie od zmluvy a právo na predčasné splatenie) je prispieť k vytvoreniu jednotného trhu so spotrebiteľskými úvermi, keďže veritelia nebudú musieť prispôsobiť svoje produkty rozdielnym vnútroštátnym právnym predpisom v jednotlivých členských štátoch. Súčasná smernica o spotrebiteľskom úvere (87/102/ES) bola prijatá v roku 1987 a ustanovujú sa v nej len základné opatrenia týkajúce sa ochrany spotrebiteľa. Najnovší vývoj na trhu si vyžiadal prispôsobenie týchto predpisov. 3. STANOVISKO KOMISIE K POZMEŇUJÚCIM A DOPLŇUJÚCIM NÁVRHOM PARLAMENTU Európsky parlament hlasoval v druhom čítaní o konsolidovanom znení, ktoré obsahuje mnoho zmien a doplnení k zneniu spoločnej pozície. Znenie je výsledkom rokovaní medzi Radou, Európskym parlamentom a Komisiou. Najdôležitejšia a zároveň najkontroverznejšia zmena sa týka kompenzácie v prípade predčasného splatenia. V súvislosti so stanovením kompenzácie Európsky parlament zrušil odkaz na referenčnú úrokovú mieru Európskej centrálnej banky a členským štátom dal možnosť zaviesť ustanovenie, na základe ktorého veritelia môžu výnimočne žiadať o vyššiu kompenzáciu ako sú limity, ak je ich strata vyššia ako limity, a spotrebitelia môžu žiadať o zníženie kompenzácie, ak môžu dokázať opak. Komisia prijíma túto zmenu a doplnenie a všetky ostatné zmeny a doplnenia odhlasované Európskym parlamentom. Výsledok druhého čítania v Európskom parlamente bol celkovo uspokojivý: predbežné informácie o zmluve a informácie uvedené v zmluve a ročná percentuálna miera nákladov sú úplne harmonizované. Úplne harmonizované je aj právo na odstúpenie od zmluvy, pričom členským štátom je ponechaný len malý priestor na zníženie obdobia na uplatňovanie práva na odstúpenie od zmluvy za veľmi obmedzených podmienok zo 14 dní na 7 dní. Komisia by uprednostňovala väčšiu harmonizáciu v tejto oblasti, ako aj pri kompenzácii v prípade predčasného splatenia. Priestor ponechaný členským štátom však môže prijať ako súčasť celkovej dohody, ktorou sa zavedie vysoký štandard ochrany spotrebiteľa, pričom sa stanovia podmienky pre skutočný vnútorný trh so spotrebiteľskými úvermi. 4. ZÁVER Podľa článku 250 ods. 2 Zmluvy o ES Komisia mení a dopĺňa návrh ako je uvedené vyššie.